|  |  |  |
| --- | --- | --- |
| **Tidsperiode** | **Læreplanstema i fokus** | **Udarbejdet af** |
| 13.03.23-31.03.23 | Kultur, æstetik og fællesskab | Charlotte |
| **Pædagogisk baggrund** |  | |
| Hvordan vil vi udvikle vores pædagogiske læringsmiljø?  Hvad er vores faglige viden?  Hvad ved vi fra tidligere evalueringer?  Hvad ved vi om børnegruppen, og hvilke hensyn skal der tages til børn i udsatte positioner? | Påsken er en højtid, som mange børn også kender hjemmefra. Der kan være forskellige traditioner i hver familie. Ligeledes har vi her i institutionen også vores påsketraditioner, som børnene bliver præsenteret for hvert år.  Aktiviteterne foregår i vuggestuen, hvor der er et stort spænd i forhold til børnenes udviklingsniveau. De tre ældste vuggestuebørn er dagligt i børnehaven indtil de skal starte d. 1. april, derfor er de ikke med til aktiviteterne. Vores toårige er primært dem som vil kunne kæde aktiviteter her fra vuggestuen sammen med det de oplever derhjemme i forbindelse med påsken. De yngste vuggestuebørn vil ikke kunne huske aktiviteterne og traditionerne til næste år, men det giver mening at præsentere dem for forskellige oplevelser og sansninger som de får gjort sig erfaringer med. | |
| **Mål for læringsmiljøet** | | |
| Vores mål for læringsmiljøet i perioden er, at børnene oplever, at:  *(Se læreplansblomsten)* | Alle børn indgår i ligeværdige og forskellige former for fællesskaber hvor de oplever egne og andres kulturelle baggrunde, normer, traditioner og værdier. | |
| Hvilke øvrige læreplanstemaer berører vi i denne periode/dette forløb, og hvordan?  *(Se læreplansblomsten)* | Natur, udeliv og science, da vi følger karsens udvikling fra lille frø, til spire og til at vi kan spise det.  Krop, sanser og bevægelse, da vi dagligt vil lave påskeyoga til vores samling. Vi vil her koble kroppen til forskellige begreber i forbindelse med påsken. F.eks. påskelilje, hare, kylling og æg. | |
| **Praksis i fokus** | | |
| Hvilket område i vores læringsmiljø sætter vi fokus på? | Vokseninitierede aktiviteter  Børnekultur    Hverdagsrutiner | |
| Hvilke tiltag vil vi igangsætte i vores pædagogiske praksis?  Hvordan sikrer vi os, at hele personalegruppen får ejerskab samt indsigt i forløbet? | Uge 11  Onsdag: Så karse. Snakke om vand, sollys, frø m.m.  Fredag: Lave påskepynt og kigge til karse. Er den mon begyndt at spire? Vi vander karsen så den kan spire videre hen over weekenden.  Uge 12  Torsdag: Lave håndaftryk til påskekyllinger  Fredag: Lave påskekyllingerne færdige.  Uge 13  Mandag: En gruppe børn går i brugsen og handler ind til æggemadder til næste dag.  Tirsdag: Vi koger æg og smører æggemadder som kan pyntes med karse.  Onsdag: Påskeægsjagt på legepladsen, hvor vi leder efter påskeæg som påskeharen har lagt i en rede.  Hver dag synger vi ”der har været en lille påskehare” og ”Jens Petersens Høns” til vores samlingen og slutter af med at lave påskeyoga. | |
| **Dokumentation** | | |
| Hvilke tegn tænker vi, at der vil være på børnenes læring? | Når børnene kan huske de aktiviteter vi har lavet og eksempelvis tager initiativ til at gentage dem.  Når børnene er deltagende og nysgerrige. F.eks. når   * De smager på æg og karse. * De har lyst til at røre ved malingen med fingrene når vi maler | |
| Hvilken pædagogisk dokumentation vil vi indsamle som baggrund for vores evaluering?  (Eksempelvis; praksisfortællinger, børnemiljøvurdering (BMV), billeder, video, tegninger, skulpturer eller andre ”produkter”)  Hvem sørger for indsamlingen af den pædagogiske dokumentation?  Hvad skal der praktisk gøres? | Vi vil indsamle praksisfortællinger til at belyse de tegn vi ser.  Vi vil tage billeder af aktiviteterne. | |
| Hvordan sørger vi for at der bliver skabt en sammenhæng mellem institutionen og hjemmet i forhold til de planlagte aktiviteter og vores målsætning? | Vi vil lave opslag på Parent omkring aktiviteterne og vores yoga.  Børnene får hver deres ”karsekylling” med hjem når den begynder at spire så de kan smage den derhjemme.  Inden påskeferien får børnene deres påskepynt med hjem, så de kan pynte til påske derhjemme. | |
| **Evaluering** |  | |
| Hvad viser vores pædagogiske dokumentation os i forhold til:  Tegnene på børnenes læring?  Vores fysiske læringsmiljøer? | Ud fra vores praksisfortælling kan vi se, at vi i påskejagten fik fanget et barn så meget, at han begyndte at lede efter påskeæg dagen efter da vi kom ud på legepladsen. Det viser at han har forstået aktiviteten og at den har ramt hans nærmeste udviklings zone, da han selv er i stand til at igangsætte den.  Børnene var meget deltagende i aktiviteterne omkring påskepynt og at så karse. Nogle havde dog brug for mere støtte end andre. Vi tilpassede os i aktiviteterne så vi lod børnene gøre så meget som muligt selv, men gik ind og støttede op og guidede der hvor de hver især havde brug for det. Nogle havde brug for støtte til at røre ved maling og lim. Andre synes at karsen klistrede fast til fingrene eller gav karsen rigeligt med vand.  Sangene og yoga til samling fangede børnene hurtigt og mange var deltagende hver gang. Vi optog en video af yoga som vi delte med forældrene på Parent.  Børnene har fået præsenteret forskellige traditioner i forbindelse med påsken. Mange af tingene har de kunne tage med hjem, så der kunne skabes en sammenhæng mellem institution og hjem. | |
| Børnemiljøvurdering  Fysisk, psykisk og æstetisk børnemiljø  Eksempelvis interview, smileyvurdering, gruppesamtaler. |  | |
| Hvordan skal det, vi har lært, have betydning for vores pædagogiske praksis fremover?  Er der noget der skal ændres i vores læringsmiljø ud fra vores nye viden?  Er der andre steder i vores praksis hvor vi kan overføre vores læring til?  Er der noget i vores praksis vi vil ændre i forhold inddragelse af øvrige kolleger. | Det har været en overskuelig mængde aktiviteter vi har igangsat. Og aktiviteterne har passet til børnenes udviklingstrin. Vi havde snakket om at det kunne være spændende at udvide æggejagten ved at gemme f.eks. rasleæg i sansebaljer, hvor børnene skulle finde dem. Den aktivitet valgte vi at sortere fra i år, da vi ikke ville have for mange aktiviteter med. Måske vi skal tænke den ind til næste år, da det er en aktivitet der vil fange alle aldre og hvor især de yngste vuggestuebørn kan være med.  Det har fungeret godt med vores aktivitetsplaner. Det vi kan være endnu bedre til er at finde et system hvor vi får lagt de ting frem som vi skal bruge, så det hele ligger klar og vi kan gå i gang med aktiviteten med det samme. | |
| Justeringer til læreplanen?  Har vi justeringer til vores nuværende læreplan? |  | |